stanford-oval/wikipedia huggingface dataset:
סורגוטנפטגז
היסטוריה

החברה הוקמה בשנת 1993 על ידי הוצאתם מתאגיד ממשלתי של מספר גופים שעסקו בקידוחי נפט וגז, מפעל בית זיקוק בסביבת סנקט פטרבורג ורשת למכירת מוצרי נפט וגז. תוך זמן קצר החברה הופרטה, אך עד היום מבנה הבעלות אינו ברור. משערים שהשליטה בחברה בידי מנהליה. המנכ"ל ולדימיר בוגדנוב מכהן בתפקיד זה משנת 1993; כבר בשנת 1984 הוא היה בראש תעשיית הנפט באזור סורגוט.
בשנת 2004 קיבלה החברה רישיון להפקת נפט משדה נפט שהיה קודם לכך בבעלות יוקוס.
בשנת 2009 רכשה החברה 21 אחוז מחברת אנרגיה הונגרית, אך בעקבות התנגדות ממשלת הונגריה למהלך, בשנת 2011 נאלצה החברה למכור את מניותיה לממשלת הונגריה.
בשנת 2012 קיבלה החברה זיכיון לפיתוח אזור חדש לקידוחי נפט, תוך התמודדות מול רוסנפט וגזפרום.
תפוקת הנפט של החברה די יציבה, ונמצאת ברמה של כ-60 מיליון טון בשנה, מהם כ-10 מיליון טון משדה הנפט "פיודורובסקי".
בבעלות החברה נמצאים 24 אחוז ממניותיה של "חברת מדיה לאומית".
אלכסיי נבלני, שהוא בעל מניות מיעוט בחברה, ציין בהודעות לתקשורות שחלק משמעותי מתפוקת הנפט של החברה נמכר דרך חברה שבבעלות חברו הקרוב של ולדימיר פוטין. ניסיונותיו לקבל הסברים על הנושא ממנהלי החברה לא זכו לכל מענה.
נקניקיית כרוב

| --- | --- |

 
 מאכלים
 מרכיבים עיקריים:  בשר חזיר 
 גבינות
 תו תקן:  Swiss Protected geographical indication 
 
נקניקיית כרוב (בצרפתית: Saucisse aux choux; היא מומחיות של קנטון וו בשווייץ.
מאפיינים

זהו מוצר שרקוטרי מעושן גולמי עם התבגרות נקטעת (מופסקת), המוכנה אך ורק מבשר חזיר, גלדי שומן חזיר מבושלים, כבד חזיר וכרוב לבן. יש לבשל את הנקניקייה על מנת לאכול אותה. היא ארוזה אך ורק במעטפת מעי בקר טבעית בקוטר של 38 עד 44 מ"מ ומשקלה נע בין 300 לבין 400 גרם האחת. צבעה חום זהוב.
צריכה והגנה

הנקניקייה מלווה לרוב את המאכל פאפט וודואה, מאכל מסורתי, המורכב מכרישה ומתפוחי אדמה.
כדי ליהנות מ"כינוי גאוגרפי מוגן (שווייץ)", כל אצווה חייבת לעבור ביקרות קפדניות המעידות שהיא עומדת באיכות והאופייניות הנדרשות הקשורות לכינויים:
Saucisson vaudois IGP (נקניקיית וודואה)
Saucisse aux choux vaudoise IGP (נקניקיית כרוב וודואה)
אגדה מתארכת את המצאת נקניקיית הכרוב למאה ה-9. המתכון הזה למעשה לא תועד לפני המאה ה-18. אין ספק שהנדירות והמחיר הגבוה של הבשר יכולים להסביר את יצירת המומחיות הזו. תוספת הכרוב אפשרה לחסוך בבשר ולהוזיל את עלות המוצר.
לקריאה נוספת

נקניק
שרקוטרי
הערות שוליים

↑  Office fédéral de l'agriculture (2011). "Cahier des charges" (PDF). (בצרפתית)
↑  Stéphane Boisseaux (2017). "Des choux et des cochons". Passé simple magazine. (בצרפתית)
נקסוס

ערך זה עוסק באי יווני. אם התכוונתם למשמעות אחרת, ראו .
| --- | --- |
מגדל וניציאני בנקסוס
מגדל וניציאני בנקסוס
 מדינה:  יוון יוון
 מחוז:  דרום הים האגאי
 יחידה אזורית:  נקסוס
 חבל ארץ:  האיים הקיקלאדיים
 שטח:  429.785 קמ"ר
 גובה:  1,003 מטרים
  ‑ הנקודה הגבוהה:  Zas mountain 
 אוכלוסייה:  ‏
  ‑ בעיר:  17,930 (2011)
  ‑ צפיפות:  34.5 נפש לקמ"ר (2006)
 קואורדינטות:  37°05′00″N 25°28′00″E﻿ / ﻿37.083333333333°N 25.466666666667°E﻿ / 37.083333333333; 25.466666666667 
 אזור זמן:  UTC+2
 http://www.naxos.gr/
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןנקסוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןנקסוס  he tabBackground:;tabBorder:#aaa;defaultTab:0;
 
הספינקס המכונף מנקסוס, במוזיאון דלפי
נקסוס (ביוונית: Ναξος) הוא אי יווני בים האגאי, השייך לקבוצת האיים הקיקלאדיים והגדול שבהם. נקסוס הוא גם שמה של העיר הגדולה והחשובה שבאי, הממוקמת בחוף הצפון מערבי שלו.
שטחו של האי כ-430 קמ"ר. אדמתו הררית ונפוצים בו סלעי צפחה, גיר ושיש. ההר הגבוה ביותר באי מתנשא לגובה של כ-1000 מטר.
בעת העתיקה הייתה נקסוס פוליס חשובה וחזקה. היא נודעה, בין היתר, בתעשיית היין שלה, ובה נמצא מרכז פולחן לדיוניסוס. במאות ה-7 וה-6 לפנה"ס הייתה העיר אחת מחלוצות הפיסול והאדריכלות היוונית הקלאסית.
על פי המיתולוגיה היוונית באי הזה הפקיר תסאוס את אריאדנה ובו לקח אותה דיוניסוס לאישה.
בשנת 499 לפנה"ס צרו הפרסים על העיר במשך 4 חודשים ללא הצלחה. הרודוטוס מספר, כי כישלון המצור הוא שהצית את  המרד האיוני. בשנת 490 לפנה"ס נכבש האי על ידי הפרסים לתקופה קצרה. בשנת 478 לפנה"ס הצטרפה העיר לליגה האטית-דלית. משנת 338 לפנה"ס היו האי והעיר תחת ההגמוניה של ממלכת מוקדון. במהלך המאה ה-2 לפנה"ס השתלטו הרומאים על האי.
עם התמוטטותה ההדרגתית של האימפריה הביזנטית בימי הביניים ולאחר מסע הצלב ה-4 הפך האי לחלק מדוכסות נקסוס, שהוקמה ב-1207 על ידי מארקו סאנודו הונציניאני וכללה את כל האיים הקיקלאדיים. עם כיבושה של נקסוס בידי האימפריה העות'מאנית בשנת 1566, מונה דון יוסף נשיא לדוכס הנסיכות והוא שלט באי עד למותו. לאחר מות יוסף נשיא עבר האי לשליטתם הישירה של הטורקים. כשהוקמה ממלכת יוון המודרנית בשנת 1832, סופח האי אליה יחד עם כל האיים הקיקלאדיים.
ב-1989 צולמו באי קטעים מהסרט הישראלי אבא גנוב 2.
גאוגרפיה > מזג אויר

בנקסוס האקלים הוא ים תיכוני וגם אקלים צחיח למחצה,  בהתאם למיקום. על פי התחנות של מצפה הכוכבים הלאומי של אתונה, במקומות שונים בנקסוס יש אקלים צחיח למחצה חם. לעומתו בהאזורים הפנימיים של האי הרבה יותר לחים וקרירים בחורף, בגלל גובהם הגבוה יותר.
גאוגרפיה > חקלאות

נקסוס הוא האי הפורה ביותר של האיים הקיקלאדיים. יש לו אספקה טובה של מים באזור שבו המים בדרך כלל לא מספיקים. הר זאוס (1,004 מטר או 3,294 רגל) הוא הפסגה הגבוהה ביותר באיים הקיקלאדיים, ונוטה ללכוד את העננים, מה שמאפשר כמות גשמים גדולה יותר.
החקלאות הוא מגזר כלכלי חשוב עם גידולי ירקות ופירות שונים, כמו גם גידול בקר, מה שהופך את נקסוס לאי העצמאי ביותר באיים הקיקלאדיים. נקסוס ידועה ביוון בזכות גבינת "ארסניקו נאקסו" שלה, תפוחי אדמה וקיטרון, אלכוהול לימון-הדר מקומי.
גאוגרפיה > תיירות

נקסוס היא יעד תיירותי פופולרי, עם מספר אתרי ארכאולוגיה. יש בה מספר חופים, כמו אלה של אגיה אנה, אגיוס פרוקופיוס, אליקוס, קסטרקי, מיקרי ויגלה, פלאקה ואגיוס גאורגיוס, רובם ליד חורה. כמו איים קיקלדיים אחרים, נקסוס נחשבת למקום סוער ומושלם לגלישת רוח, כמו גם לגלישת עפיפונים. ישנם שבעה מועדוני ספורט באי המציעים את שני הספורט הללו ופעילויות מים אחרות.
לקריאה נוספת

ברכה ריבלין, "נקסוס", בתוך: הנ"ל (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 188–190.
ניצחתי

"ניצחתי" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ביוני 2001 בהוצאת חברת התקליטים NMC יונייטד אנטרטיינמנט, כסינגל השני מתוך אלבום האולפן השישי שלה, יותר ויותר (2001). הוא נכתב על ידי דני דותן והולחן והופק על ידי אלי אברמוב.
מילותיו עוסקות בהעצמה וניצחון והוא נחשב לאחד משיריה המזוהים ביותר של אינטרנשיונל.
השיר הגיע למקום החמישי במצעד של רשת ג'.
רקע וכתיבה

השיר נכתב על ידי דני דותן והולחן והופק על ידי אלי אברמוב. את "ניצחתי" השמיעו לראשונה במצעד הגאווה שאירע בשנת 2001. בהמשך לכך, באוגוסט 2001 אינטרנשיונל שלחה לרדיו את השיר כסינגל רשמי. לפני שהסינגל הופץ, זו נמתחה בתוכנית "פספוסים" במתיחה במסגרתה שלומי שבת הוציא את השיר כסינגל שלו, ובעצם "גנב" אותו.
מילות השיר עוסקות בניצחון של אינטרנשיונל מול כל מי שהיה לה למכשול. השיר נכלל גם באלבום החלום האפשרי, בסגנון בלדה שקטה.
הצלחה

"ניצחתי" זכה להצלחה ברדיו ודורג במקום ה-30 במצעד הפזמונים העברי השנתי של רשת ג'. בנוסף לכך, נכלל במצעד "פסקול העשור" של ערוץ 24 ומאקו, שריכז את 100 השירים המצליחים ביותר בעשור הראשון של המאה ה-21 בישראל (הוא דורג במקום ה-85). "ניצחתי" הפך במרוצת השנים להמנון ניצחון והגשמה, בעיקר של הקהילה הגאה. לאחר הרצח בברנוער שאירע באוגוסט 2009, התקיימה עצרת בכיכר רבין בהשתתפות עשרות אלפי אנשים, ואינטרנשיונל הוזמנה לבצע בה את "ניצחתי" בגרסת הבלדה.
בספטמבר 2017 אינטרנשיונל השתתפה בתוכנית "המשפיעים" עם לוסי אהריש, וכששאלו אותה "מבין כל השירים שלך, איזה שיר את שרה ואת בעצם שרה על עצמך?", היא השיבה בתגובה: "ניצחתי. זה מסכם את הכל, שאני גם טובה וגם רעה, וגם סבלתי וגם ניצחתי. אבל הבעיה שאנשים פירשו אותו כשיר ניצחון על האירוויזיון. זה שיר ניצחון על הקשיים שיש בחיים. זה שיר ניצחון אם יש לך מוגבלות מסוימת או מכשולים מסוימים, ניצחון בלעבור אותם. על זה השיר מדבר, על הדברים הקשים".
וידאו קליפ

לשיר צולם וידאו קליפ נלווה, המורכב מקטעים הלקוחים מהופעות שונות של אינטרנשיונל בטלוויזיה מאז תחילת הקריירה שלה. הוא נפתח בנאום של ניקי מיכאלי משנת 1995: "אני חי בארץ הזאת הרבה מאוד שנים. ראיתי הרבה היסטריות, ראיתי הרבה זמרים, הרבה זמרות. היסטריה כזאת עוד לא ראיתי מזמן. היא כוכבת בינלאומית כשמה כן היא - אינטרנשיונל... היא מתנגנת בכל מועדוני הריקודים הכי אקסקלוסיבים באירופה ובארצות הברית, אבל היא שלנו, היא מכאן. גבירותי ורבותי, כוכבת הזמר האדירה... דנה אינטרנשיונל!". לוד הייתה העיר הראשונה בה אינטרנשיונל הופיעה מחוץ לתל אביב-יפו בתחילת דרכה, וב-2004 ראש עיריית לוד קיים לכבודה ערב מחווה.
מיקומי שיא

|   ‏‏‏  מצעדים ודירוגים (2001)> מדינה |   ‏‏‏  מצעדים ודירוגים (2001)> מצעד |   ‏‏‏  מצעדים ודירוגים (2001)> מיקום שיא |   ‏‏‏  מצעדים ודירוגים (2001)>  |
| --- | --- | --- | --- |
|  ישראל | המצעד העברי השבועי של רשת ג' | 5 |  |
|   ‏‏‏  מצעדי סוף שנה (2001)> מדינה |   ‏‏‏  מצעדי סוף שנה (2001)> מצעד |   ‏‏‏  מצעדי סוף שנה (2001)> מיקום שיא |   ‏‏‏  מצעדי סוף שנה (2001)>  |
| --- | --- | --- | --- |
|  ישראל | המצעד העברי השנתי של רשת ג' | 30 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  ישראל | פסקול העשור | 85 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | יוני 2001 | תקליטור | NMC |  |
הערות שוליים

1 2 3 4 5 6 7 8 9 10 11 12 13  Dana International - I Won דנה אינטרנשיונל - ניצחתי, נבדק ב-2023-07-01
↑  ניצחתי, באתר Dana International community
1 2  9.9.2001 – פזמונט, באתר pizmonet.co.il
↑  מילים לשיר ניצחתי - דנה אינטרנשיונל, באתר שירונט
↑  Dana International = דנה אינטרנשיונל - החלום האפשרי (באנגלית), 2002, נבדק ב-2023-07-01
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "שקיעה אחת" |  |
מצב חירום

הצהרה 3972 של ריצ'רד ניקסון על מצב חירום לאומי, בעקבות שביתת עובדי הדואר ב-1970
ממשלה יכולה להכריז כי המדינה נמצאת במצב חירום. בזמן מצב החירום הממשלה יכולה להשעות או לשנות את תפקוד וסמכויות הרשות המבצעת, המחוקקת והשופטת. בנוסף, מצב החירום מזהיר את האזרחים כי עליהם לשנות את אורח החיים הרגיל שלהם, וכן מפעיל את תוכניות החירום בארגונים הממשלתיים. הממשלה יכולה להכריז על מצב חירום בזמן אסון שנגרם על ידי הטבע או האדם, הפרות סדר על ידי אזרחים, הכרזת מלחמה או סכסוך מזוין פנימי או חיצוני, וכן להכריז על פינוי חירום.
מצב חירום יכול להצדיק (או לתרץ) הגבלת זכויות אזרחיות המעוגנים בחוקי היסוד או החוקה של המדינה. אופן הביצוע משתנה בהתאם למדינה. חוקים בינלאומיים מאפשרים למדינה להגביל זכויות, לדוגמה: מדינה יכולה לעצור ולהחזיק אזרחים ללא משפט. האמנה הבינלאומית לזכויות אזרחיות ופוליטיות קובעת בחלק 2, סעיף 4, כי ניתן להגביל זכויות "רק כאשר מתקיים מצב חירום המאיים על חיי האומה" וגם אז לא ניתן לפגוע בזכות לחיים, החופש מעינויים ועבדות, חופש המחשבה והאמונה.
תל אביב במצב חירום ב-3 באוגוסט 1946 - חייל בריטי חמוש משגיח על התקבצות אנשים
חלק מהמדינות הגדירו ניסיון לשינוי חוקה או חוקי חירום כלא חוקיים בזמן מצב חירום, בעוד מדינות אחרות מאפשרות לבצע שינויים אלה בכל עת.
על פי האמנה הבינלאומית לזכויות אזרחיות ופוליטיות, המדינות חייבות להודיע בצורה פומבית על מצב חירום. בנוסף לעדכן במיידית את המזכיר הכללי של האו"ם בסיבה למצב החירום, תאריך תחילתו וסיומו הצפוי של מצב החירום ופעולות שננקטו. למרות שההנחיה מופיעה באמנה, לעיתים קרובות היא לא מבוצעת.
בנוסף למצב חירום במדינה, תקנות הבריאות הבינלאומיות מאפשרות לארגון הבריאות העולמי להכריז על מצב חירום בריאותי בינלאומי (אנ') במקרה של אירוע יוצא דופן (בדרך כלל מגפה) שעלול לסכן את בריאות הציבור במספר מדינות באמצעות התפשטות עולמית, ונדרשת עבורו תגובה בינלאומית מתואמת.
שימוש

למרות שהדבר פחות נפוץ בדמוקרטיות, משטרים דיקטטורים מכריזים לעיתים על מצב חירום לזמן בלתי מוגבל, במשך כל תקופת כהונת השליט. בחלק מהמצבים מוכרז במקביל משטר צבאי, המאפשר לצבא סמכויות נרחבות יותר. במקרים אחרים כלל לא מוכרז מצב חירום אך פעולות חירום ננקטות בידי הממשלה.
סעיף 4 האמנה הבינלאומית לזכויות אזרחיות ופוליטיות מתירה פגיעה מסוימת בזכויות "בעת מצב חירום", אך בהלימה לאירוע שבגינו הוכרז מצב החירום. כמו כן, האמנה האירופית לזכויות אדם וכן האמנה האמריקאית לזכויות אדם מכילות הוראות דומות בדבר הגבלת חלק מהזכויות האזרחיות.
שימוש > שימוש לרעה

ניתן לנצל לרעה הפעלה של מצב חירום, כך לדוגמה המדינה יכולה לדכא את האופוזיציה לשלטון מבלי לשמור על זכויות האדם.
דוגמה לניצול לרעה הייתה בעת ניסיון ההפיכה שהתחולל בברית המועצות בשנת 1991, שבוצעה על ידי מתנגדים למשטר. ניסיון ההפיכה כשל, וברית המועצות קרסה מספר חודשים לאחר מכן.
חוקים למצב חירום במדינות שונות > אוסטרליה

חוקי מצב חירום שונים בכל מדינה בפדרציה האוסטרלית.
בוויקטוריה יכול ראש הממשלה להכריז על מצב חירום אם יש איום על התעסוקה, ביטחון הציבור או השמירה על הסדר. התוקף פג לאחר 30 יום, והחלטה של בית הנבחרים העליון או התחתון יכולה לבטלו מוקדם יותר.
חוקים למצב חירום במדינות שונות > איסלנד

בחוקת המדינה אין הגדרה למצב חירום או משטר צבאי.
חוקים למצב חירום במדינות שונות > ארגנטינה

החוקה מאפשרת הכרזת מצב חירום, כאשר יש סכנה לחוקה עצמה או לרשויות שפועלות מתוקף החוקה על ידי תסיסה פנימית או התקפה חיצונית. אפשרות זו נוצלה לרעה והעניקה לדיקטטורות ששלטו במדינה יד חופשית לדיכוי המתנגדים. האמנה האמריקאית לזכויות אדם אומצה בשנת 1969, אך רק ב-1984 אושררה על ידי ממשלת ארגנטינה מיד לאחר סיום המשטר הצבאי בארגנטינה.
חוקים למצב חירום במדינות שונות > ארצות הברית

בארצות הברית ישנן מספר שיטות להכרזה וניהול מצבי חירום. המושל או ראש העיר יכולים להכריז על מצב חירום בתחום השיפוט שלהם. הליך זה מקובל במקרים של אסונות טבע.
לנשיא ארצות הברית, מתוקף החוק למצבי חירום לאומיים, הסמכות להכריז על מצב חירום לאומי. הוראות החירום היחידות בחוקת ארצות הברית הן איסור הגבלת צו הביאס קורפוס, בהן נקבע כי: "אין להגביל את סמכויות בתי המשפט למתן צו זה אלא במקרה של מרד או פלישה, כאשר הדבר דרוש להגנה על ביטחון הציבור".
הכרזה על מצב חירום מאפשרת לסוכנות הפדרלית לניהול מצבי חירום להפעיל את סמכויותיה על מנת לטפל במצב.
נכון לאוקטובר 2014, קיימים כ-30 מצבי חירום מוגבלים מתמשכים ברמות שונות בארצות הברית, כגון: מצב חירום שהוכרז בעקבות פיגועי 11 בספטמבר.
ב-29 ביוני 2022, הוכרז מצב חירום בטיניאן, אחד מאיי מריאנה הצפוניים, עקב התפשטות גז רעיל.
חוקים למצב חירום במדינות שונות > ברזיל

מצב חירום יכול להיות מופעל במקרים הבאים:
הפרעה מהותית בעלת השפעה לאומית
חוסר תפקוד ביעילות של כוחות הביטחון
הכרזת מלחמה
תגובה לתוקפנות חמושה זרה
מצב החירום יכול להימשך למשך 30 יום וניתן להאריכו אם התנאים שבגללם הוכרז מצב החירום לא השתנו.
רק הנשיא יכול להכריז או להאריך מצב חירום, לאחר שקיבל אישור רשמי מהקונגרס הלאומי ולאחר שהתייעץ עם האחראי על הביטחון הלאומי.
חוקים למצב חירום במדינות שונות > בריטניה

בבריטניה בכל איום מוחשי כגון מתקפת טרור על חיי אדם, החברה או הסביבה, ניתן להכריז על תקנות מצב חירום על ידי המלוכה, המועצה המלכותית או ראש הממשלה, תחת החוק להגנה אזרחית משנת 2004. מצב החירום פג לאחר שבעה ימים, אלא אם כן הוארך על ידי הפרלמנט.
מצב חירום הוכרז לאחרונה בשנת 1974 על ידי ראש הממשלה אדוארד הית' בתגובה בעקבות עיצומים ושביתות שהתקיימות על ידי ארגוני עובדים בבריטניה.
חוקים למצב חירום במדינות שונות > גרמניה

חוקת רפובליקת ויימאר אפשרה החלת מצב חירום תחת סעיף 48 במטרה לטפל במרד. סעיף 48 הופעל לעיתים קרובות במהלך 14 שנות קיומה של הרפובליקה, לפעמים ללא סיבה למעט רצון הממשלה להשיג רוב פרלמנטרית במצב בהם לא הצליחה להשיג רוב זה.
לאחר שריפת הרייכסטאג ב-27 בפברואר 1933, התקפה אשר הואשמו בה הקומוניסטים, היטלר הכריז על מצב חירום לפי סעיף 48 ולאחריה חתם הנשיא פאול פון הינדנבורג על צו נשיא הרייך להגנת העם והמדינה (נודע גם כ"צו שריפת הרייכסטאג"), אשר משהה את חוקת ויימאר למשך כל תקופת הרייך השלישי, חוקת ויימאר לא בוטלה למעשה על ידי גרמניה הנאצית, אך "הושהתה ללא הגבלת זמן". חוק ההסמכה שאושר ברייכסטאג ב-23 במרץ 1933 העניק לממשלה סמכויות חקיקה מלאות, ובכך איפשר לממשלה לעקוף את הפרלמנט (הרייכסטאג עצמו), בו למפלגה הנאצית לא היה רוב מוחלט. החוקים האלה תרמו להאחדה, תהליך כינון השליטה הטוטליטרית תחת שלטון המפלגה הנאצית.
בגרמניה שלאחר המלחמה חוקי מצב החירום קובעים שכמה מהזכויות הבסיסיות בחוקת גרמניה יוגבלו אם ידרש לכך במקרה של מצב הגנה, מצב של מתיחות, או מצב חירום פנימי או אסון. תיקונים אלה לחוקה הועברו ב-30 במאי 1968, למרות התנגדות עזה באופוזיציה החוץ-פרלמנטרית כביכול.
חוקים למצב חירום במדינות שונות > הודו

| --- | --- |
 :  ראו גם – מצב החירום בהודו
חוקת הודו מאפשרת לנשיא הודו להכריז על מצב חירום כאשר המצב הביטחוני נמצא תחת איום חיצוני או פנימי.
מצב חירום הוכרז בהודו פעמיים:
מ-26 באוקטובר 1962 עד 10 בינואר 1968, בתקופת מלחמת הודו–סין, הוכרז מצב חירום עקב "איום על ידי תוקפנות חיצונית" על ביטחון המדינה.
מצב החירום בהודו (1975): אינדירה גנדי השתמשה בסעיף 352 בחוקת הודו, המאפשר להכריז על מצב חירום עקב "הפרעה פנימית" במדינה, ומקנה לראש הממשלה סמכויות הדומות למשטר טוטליטרי. גנדי דחתה את הבחירות, ביטלה זכויות אזרח רבות, כלאה את רוב מתנגדיה הפוליטיים, הטילה צנזורה על העיתונות, והובילה תוכנית לעיקור כפוי המוני. תקופה זו נחשבת לאחת התקופות השנויות ביותר במחלוקת בהיסטוריה של הרפובליקה של הודו.
בשנת 1977, לאחר סיום מצב החירום, הוגבלו במידה ניכרת סמכויות הנשיא להכריז על מצב חירום בגלל איומים פנימיים.
חוקים למצב חירום במדינות שונות > הונגריה

לפי החוקה ההונגרית, האספה הלאומית יכולה להכריז על מצב חירום במקרים של מרד מזוין, אסון טבע או תעשייתי. מצב החירום תקף ל-30 יום וניתן להאריך אותו. ניתן להשהות את רוב זכויות האזרח, אך לא ניתן לפגוע בזכויות אדם בסיסיות. בזמן מצב חירום לא ניתן לפזר את הפרלמנט.
חוקים למצב חירום במדינות שונות > טורקיה

מאז היווסדה של הרפובליקה הטורקית ב-1923, הכוחות המזוינים של טורקיה ביצעו 3 הפיכות והכריזו על משטר צבאי. המשטר הצבאי בין 1978 ל-1983 הוחלף על ידי מצב חירום שנמשך עד נובמבר 2002. מצב החירום האחרון הוכרז על ידי הנשיא רג'פ טאיפ ארדואן ב-20 ביולי 2016, בעקבות ניסיון ההפיכה הצבאית ב-15 ביולי.
חוקים למצב חירום במדינות שונות > ישראל

מצב חירום הוחל בישראל סמוך להקמתה כחלק מאישור פקודת סדרי השלטון והמשפט, שבעיקרה הותירה בתוקף את החוקים שהיו תקפים תחת שלטון המנדט הבריטי, והוא עדיין בתוקף.
חוקים למצב חירום במדינות שונות > מצרים

מצרים פעלה תחת חוק חירום (מספר 162, 1958) בין השנים 1967 ל-2012, למעט הפסקה של 18 חודשים בשנים 1980-1981. מצב החירום הוכרז בעקבות מלחמת ששת הימים וחודש שוב לאחר ההתנקשות באנואר סאדאת. החוק הוארך כל 3 שנים מאז 1981. סמכויות המשטרה הורחבו, זכויות בחוקה הוגבלו והופעלה צנזורה מתוקף החוק. כל פעילות פוליטית לא ממשלתית: הפגנות, ארגונים פוליטיים שלא אושרו ותרומות כספיות לא רשומות נאסרו באופן רשמי. כ-17,000 אנשים נעצרו מתוקף החוק ומעריכים כי היו כ-30,000 אסירים פוליטיים.
באוגוסט 2013, בעקבות ההפיכה במצרים הוכרז מצב חירום למשך חודש אחד על ידי הנשיא הזמני, והצבא המצרי הרג מאות מפגינים בקהיר בניסיון לפזרם.
חוקים למצב חירום במדינות שונות > ניו זילנד

החוק לניהול הגנה אזרחית במצב חירום, מעניק לממשלה ולרשות המקומית את הסמכות להכריז על מצב חירום, בכל המדינה או באזור מסוים. החוק מאפשר להשהות עבודה ושירותים חיוניים אי יש צורך בכך. מצב החירום פג לאחר שבעה ימים, אלא אם כן הוארך. השר להגנה אזרחית או ראש העיר, יכולים להעלות את רמת מצב החירום לאחר סקירה ראשונית של המצב בשטח.
ב-23 בפברואר 2011, הכריז השר להגנה אזרחית על מצב חירום לאומי בפעם הראשונה בהיסטוריה של ניו זילנד, בעקבות רעידת האדמה בקרייסטצ'רץ', מצב החירום נמשך כשבוע.
מצב חירום מקומי הוכרז בעקבות רעידת האדמה שהתרחשה באותו אזור ב-4 בספטמבר 2010.
חוקים למצב חירום במדינות שונות > צרפת

מצב חירום בצרפת מופעל מתוקף 4 עקרונות, שניים מהם מוגדרים בחוקה ועוד שני חוקים: סעיף 16 בחוקת צרפת, מאפשר "סמכויות חריגות" לנשיא צרפת בזמן משבר. סעיף 36 בחוקה מגדיר "מצב של מצור" (état de siège), והחוק מ-3 באפריל 1955 מאפשר לממשלת צרפת להכריז על מצב חירום. ההבדל בין סעיף 16 לחוק מ-1955 נוגע בעיקר לחלוקת סמכויות, והחוק מ-1955 מאפשר הכרזה על מצב חירום למשך 12 יום שלאחריהם נדרש להאריך את מצב החירום על ידי הצבעה בפרלמנט. חוק רביעי נחקק במרץ 2020, עם פרוץ מגפת הקורונה בצרפת, ומגדיר "מצב חירום תברואתי".
מאז 1955 הוכרז מצב חירום בצרפת 7 פעמים:
מלחמת העצמאות של אלג'יריה - 1955
התקוממות באלג'יריה בשנת 1958
מרד הגנרלים באלג'יריה - 1961
בשל התנגדות לצרפת בקלדוניה החדשה בשנת 1984
המהומות בצרפת בשנת 2005
במהלך פיגועי נובמבר 2015 בפריז
במהלך הפרות הסדר בקלדוניה החדשה (2024)
חוקים למצב חירום במדינות שונות > קנדה

הממשלה הפדרלית של קנדה יכולה להכריז על מצב חירום, אשר פג לאחר 90 יום, אלא אם כן הוארך על ידי המושל. ישנם מצבים שונים של מצבי חירום: רווחת הציבור, סדר ציבורי, בינלאומי ומלחמה.
מצב החירום יכול להיות מוחל גם ברמת הפרובינציות או הטריטוריות.
חוקים למצב חירום במדינות שונות > שווייץ

על פי סעיף 120 בחוקת שווייץ לפרלמנט יש את הסמכות לזמן עד 4,000 חיילים לשירות למשך 3 שבועות, במקרה של איום פנימי או חיצוני. כמות גבוהה יותר של חיילים או זמן ארוך יותר כפוף להחלטה פרלמנטרית. העיקרון של פריסת יחידות צבאיות בתוך שווייץ מדבר על כך שכצעד ראשון, על הכוחות הקיימים להתגבר על האיום בסיוע יחידות המשטרה של הקנטון.
הערות שוליים

↑  International Covenant on Civil and Political Rights
↑  State of emergency declared on Tinian due to toxic fire, RNZ, ‏2022-06-29 (ב־New Zealand English)
| --- | --- |
בקרת זהויות :  GND: 4128998-5  NKC: ph170460
מרגרט קלארק

| --- | --- |

 לידה:  1 באוגוסט 1884 ניורי, מחוז דאון, צפון אירלנד
 פטירה:  31 באוקטובר 1961 (בגיל 77) דבלין, אירלנד
 לאום:  אירית
 מקום לימודים:  האוניברסיטה הלאומית לאמנות ועיצוב 
 תחום יצירה:  ציור (דיוקנאות)
 בן או בת זוג:  הארי קלארק 
 
מרגרט קלארק RHA‏ (באנגלית: Margaret Clarke;‏ 1 באוגוסט 1884, ניורי, מחוז דאון, אירלנד הצפונית – 31 באוקטובר 1961, דבלין, אירלנד) הייתה ציירת דיוקנאות אירית.
ביוגרפיה

קלארק נולדה כמרגרט קרילי, אחת משישה ילדים, לפטריק קרילי. תאריך הלידה שלה נזכר לא פעם כ-29 ביולי 1888, אך הרשומות המקומיות קובעות אחרת. היא למדה בבית הספר הטכני בניורי, והתעתדה לעסוק בהוראה, אך בשנת 1905 זכתה במלגת לימודים בבית הספר המטרופוליטן לאמנות של דבלין. שם למדה אצל ויליאם אורפן, אשר החשיב אותה לאחת המבטיחות שבתלמידיו. היא השלימה את לימודיה בשנת 1911 והוענקה לה תעודת מורה לאמנות, והחלה לעבוד כעוזרת לאורפן.
בשנת 1914 נישאה לחברה לספסל הלימודים, הארי קלארק. לזוג נולדו שלושה ילדים: מייקל, אן, ודייוויד. לאחר מות בעלה בשנת 1931, הפכה קלארק למנהלת הסטודיו לויטראז'ים על שם הארי קלארק.
קלארק הלכה לעולמה בדבלין, ב-31 באוקטובר 1961, ונקברה בבית העלמין רדפורד, בגרייסטונס, מחוז ויקלו. במקום הולדתה בניורי הוצב לוח מורשת ממשלתי.